 ຜູ້ຕ້ອງສົງໄສ ເປັນມືປືນ ສັງຫານ ເດັກນ້ອຍຊາວຢີວ ວາງແຜນເຂົ້າມອບໂຕ
ຕໍາຫຼວດຝຣັ່ງກ່າວວ່າ ຜູ້ຕ້ອງສົງໄສທີ່ເປັນຄາດຕະກອນ ສັງຫານເດັກນ້ອຍໂຮງຮຽນ ຢີວ ວາງແຜນຈະເຂົ້າມອບໂຕຕໍ່ເຈົ້າໜ້າທີ່.
ຕໍາຫລວດຝຣັ່ງ ກ່າວວ່າ ຜູ້ຕ້ອງສົງໄສເປັນຄາດຕະກອນສັງຫານເດັກນ້ອຍ 3 ຄົນແລະຜູ້ນໍາສາສະໜາທີ່ໂຮງຮຽນຊາວຢີວແຫ່ງນຶ່ງໃນເມືອງ Toulouse ປະເທດຝຣັ່ງ ວາງແຜນທີ່ຈະເຂົ້າມອບໂຕຕໍ່ເຈົ້າໜ້າທີ່ ຕໍາຫລວດຝຣັ່ງ ເປີດເຜີຍວ່າ ຜູ້ຕ້ອງສົງໄສຄົນນີ້ ຊື່ Mohammed Merah ໄວ 24 ປີ ເປັນຄົນສັນຊາດຝຣັ່ງ ເຊື້ອສາຍ Algeria ຕໍາຫຼວດໄດ້ປິດລ້ອມຜູ້ກ່ຽວຢູ່ໃນເຮືອນຫຼັງນຶ່ງໃນເມືອງ Toulouse ທ່ານ Claude Gueant ລັດຖະມົນຕີກະຊວງພາຍໃນຂອງຝຣັ່ງ ຊຶ່ງຢູ້ຂ້າງນອກເຮືອນຫຼັງນີ້ກ່າວວ່າ ຕໍາຫຼວດຕັດສິນໃຈທີ່ຈະຈັບເປັນ ນາຍ Merah ທ່ານ Gueant ກ່າວວ່າ ຜູ້ຕ້ອງສົງໄສຄົນນີ້ອ້າງວ່າ ຜູ້ກ່ຽວເປັນສະ ມາຊິກຂອງກຸ່ມອານ ກາອິດາ ແລະວ່າ ຜູ້ກ່ຽວຢາກທໍາການແກ້ແຄ້ນຕໍ່ການສັງຫານພວກເດັກນ້ອຍປາແລສ ໄຕນ໌ໃນພາກຕາເວັນອອກາງນັ້ນ ຕໍາຫຼວດໄດ້ຈັບກຸມອ້າຍຂອງລາວ ໃນເວລາບໍ່ດົນ ຫຼັງ ຈາກທໍາການບຸກເຂົ້າກວດຄົ້ນໃນເຮືອນຫຼັງນີ້ ໃນເຊົ້າວັນພຸດມື້ນີ້ ມືປືນຄົນນີ້ຖືກກ່າວຫາວ່າ ເປັນຜູ້ຄາດຕະກໍາຫົວໜ້າສາສະໜາ ແລະ ເດັກນ້ອຍ 3 ຄົນທີ່ ມີອາຍຸ 4 ປີ 5 ປີແລະ 7 ປີທີ່ໂຮງຮຽນຊາວຢີວແຫ່ງນຶ່ງໃນເມືອງ Toulouseກ່ອນຜູ້ກ່ຽວ ຂີ່ລົດຈັກເອົາໂຕຫລົບໜີໄປນັ້ນ ສົບຂອງພວກເດັກນ້ອຍເຫຼົ່ານີ້ໄດ້ຖືກສົ່ງໄປນໍາເຮືອບິນໄປຍັງອິສຣາ ແອລເພື່ອທໍາການ ຝັງແລະພວກທີ່ສະແດງຄວາມໂສກເສົ້າໄວ້ອາໄລ ຫລາຍພັນຄົນ ຮວມທັງທ່ານ Alain Juppe ລັດຖະມົນຕີຕ່າງປະເທດຝຣັ່ງ ຈະໄປຮ່ວມພິທີສົ່ງສະການພວກເດັກນ້ອຍເຫຼົ່າ ນີ້ທີ່ປ່າຊ້າ Givat Shaul ຢູ່ນອກນະຄອນ Jerusalem ນັ້ນ